Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1207

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 40% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit A helyi és a regionális kultúra intézményrendszere; a mikro- és mezotársadalom struktúrája; a szakterület alaptudományainak rendszere: jog, közgazdaságtan, művelődéstudomány, filozófia, szociológia, kulturális antropológia. 4.2.2. Törzs- és szakképzés: 47 kredit — A kultúra interdiszciplináris tanulmányozása: az egyetemes és magyar művelődés története; a kultúraközvetítés elmélete; művelődéstudomány; művelődésszociológia; művelődésfilozófia. — A kultúra folyamatainak és tartalmának értékelését és alakítását segítő ismeretek: alkalmazott pszichológia; szervezés- és vezetéselmélet; szervezetfejlesztés; művelődésgazdaságtan. — Felnőttképzés és andragógia: a felnőttkor sajátosságai; az andragógia rendszere, társadalmi és egyéni funkciói. — Szakirányú modulok az intézményi specifikumoknak megfelelően: andragógus, non-profit menedzser, PR menedzser, gyermek-szabadidő szervező, film-video és kultúraközvetítő, idegenforgalmi és turisztikai menedzser, térségfejlesztő. 4.2.3. Szakmai gyakorlat: 12 kredit A szakmai gyakorlat fő helyszínei: közszolgálati és kereskedelmi rádiók és televíziók; könyv-, lap- és folyóiratkiadó intézmények terjesztési és marketing részlegei; filmgyártás és -forgalmazás; színházi formációk, zene- és táncművészeti impresszálás; képzőművészet, galériák, műkereskedelem, iparművészet, design; közgyűjtemények, könyvtárak, múzeumok, művelődési házak; kulturális alapítványok; munkaerő-fejlesztési központok; civil szervezetek.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes